##### Návrh

##### Vyhláška

Ministerstva dopravy a výstavby Slovenskej republiky

z ............2020,

ktorou sa mení a dopĺňa vyhláška Ministerstva dopravy, výstavby a regionálneho rozvoja Slovenskej republiky č. 284/2013 Z. z. o podrobnostiach o výške poskytovanej podpory zo Štátneho fondu rozvoja bývania, o všeobecných podmienkach poskytnutia podpory a o obsahu žiadosti v znení neskorších predpisov

Ministerstvo dopravy a výstavby Slovenskej republiky podľa § 21 zákona č. 150/2013 Z. z. o Štátnom fonde rozvoja bývania ustanovuje:

Čl. I

Vyhláška Ministerstva dopravy, výstavby a regionálneho rozvoja Slovenskej republiky č. 284/2013 Z. z. o podrobnostiach o výške poskytovanej podpory zo Štátneho fondu rozvoja bývania, o všeobecných podmienkach poskytnutia podpory a o obsahu žiadosti v znení vyhlášky č. 341/2015 Z. z., vyhlášky č. 283/2017 Z. z., vyhlášky č. 361/2018 Z. z., vyhlášky č. 129/2019 Z. z. a vyhlášky č. 348/2019 Z. z. sa mení a dopĺňa takto:

1. § 2 vrátane nadpisu znie:

„§ 2

Podrobnosti o výške podpory

(1) Na obstaranie bytu podľa § 6 ods. 1 písm. a) zákona možno poskytnúť

1. manželom podľa § 10 ods. 5 písm. a) a b) zákona a fyzickej osobe podľa § 10 ods. 5 písm. e) zákona úver vo výške 75 % obstarávacieho nákladu, najviac 90 000 eur na byt, najdlhšie na 30 rokov s ročnou úrokovou sadzbou vo výške 2 %,
2. mladomanželom podľa § 6 ods. 4 písm. a) zákona a fyzickej osobe podľa § 10 ods. 5 písm. c) a d) zákona úver vo výške 100 % obstarávacieho nákladu, najviac 120 000 eur na byt, najdlhšie na 40 rokov s ročnou úrokovou sadzbou vo výške 1 %.

(2) Na obstaranie nájomného bytu podľa § 6 ods.1 písm. b) zákona možno poskytnúť obci, samosprávnemu kraju alebo neziskovej organizácii podľa § 7 ods.1 písm. f) zákona úver najdlhšie na 40 rokov vo výške

1. 80 % obstarávacieho nákladu, najviac 1 080 eur na 1 m2 podlahovej plochy bytu,
   1. s ročnou úrokovou sadzbou vo výške 1 % alebo
   2. s ročnou úrokovou sadzbou vo výške 0 %, ak sa obstaráva nájomný byt v najmenej rozvinutom okrese,1)
2. 100 % obstarávacieho nákladu, najviac 1 350 eur na 1 m2 podlahovej plochy bytu, ak je splnená podmienka podľa § 10 ods. 17 zákona
   1. s ročnou úrokovou sadzbou vo výške 1 % alebo
   2. s ročnou úrokovou sadzbou vo výške 0 %, ak sa obstaráva nájomný byt v najmenej rozvinutom okrese.1)
3. Ak bolo rozhodnuté o poskytnutí dotácie na rozvoj bývania podľa osobitného predpisu,1a) suma poskytnutého úveru na obstaranie nájomného bytu podľa odseku 2 písm. a) nemôže byť vyššia ako rozdiel medzi obstarávacím nákladom nájomného bytu a výškou dotácie poskytnutej podľa osobitného predpisu.1a)
4. Na obstaranie nájomného bytu podľa § 6 ods. 1 písm. b) zákona možno poskytnúť právnickej osobe podľa § 7 ods. 1 písm. g) zákona úver vo výške 95 % obstarávacieho nákladu, najviac 1 300 eur na 1 m2 podlahovej plochy bytu, najdlhšie na 40 rokov s ročnou úrokovou sadzbou vo výške 1 %.
5. Na modernizáciu bytového domu podľa § 6 ods. 5 písm. a) zákona možno poskytnúť žiadateľovi podľa § 7 ods. 1 zákona úver najdlhšie na 20 rokov s ročnou úrokovou sadzbou vo výške 0,5 % a vo výške
6. 100 % obstarávacieho nákladu, najviac 70 000 eur na výťah, ak ide o výmenu výťahu v bytovom dome alebo
7. 75 % obstarávacieho nákladu, najviac 50 000 eur na výťah, ak ide o modernizáciu výťahu v bytovom dome.
8. Na modernizáciu bytového domu podľa § 6 ods. 5 písm. b) zákona možno poskytnúť žiadateľovi podľa § 7 ods. 1 zákona úver vo výške 75 % obstarávacieho nákladu, najviac 70 eur na 1 m2 podlahovej plochy bytu, najdlhšie na 20 rokov s ročnou úrokovou sadzbou vo výške 0,5 %.
9. Na modernizáciu bytového domu podľa § 6 ods. 5 písm. c) zákona možno poskytnúť žiadateľovi podľa § 7 ods. 1 zákona úver vo výške 100 % obstarávacieho nákladu, najviac 150 eur na 1 m2 podlahovej plochy bytu, najdlhšie na 20 rokov s ročnou úrokovou sadzbou vo výške 0,5 %.
10. Na modernizáciu bytového domu podľa § 6 ods. 5 písm. d) zákona možno poskytnúť žiadateľovi podľa § 7 ods. 1 zákona úver vo výške 75 % obstarávacieho nákladu, najviac 90 eur na 1 m2 podlahovej plochy bytu, najdlhšie na 20 rokov s ročnou úrokovou sadzbou vo výške 2 %.
11. Na odstránenie systémovej poruchy bytového domu podľa § 6 ods. 1 písm. c) druhého bodu zákona možno poskytnúť žiadateľovi podľa § 7 ods. 1 písm. b) až g) zákona úver vo výške 75 % obstarávacieho nákladu, najviac 70 eur na 1 m2 podlahovej plochy bytu, najdlhšie na 20 rokov s ročnou úrokovou sadzbou vo výške 1 %.
12. Na zateplenie bytovej budovy podľa § 6 ods. 1 písm. c) tretieho bodu zákona možno poskytnúť žiadateľovi podľa § 7 ods. 1 zákona úver vo výške
13. 75 % obstarávacieho nákladu, najviac170 eur na 1 m2 podlahovej plochy bytu, najdlhšie na 20 rokov s ročnou úrokovou sadzbou vo výške 1 %,
14. 100 % obstarávacieho nákladu, najviac 200 eur na 1 m2 podlahovej plochy bytu, najdlhšie na 25 rokov s ročnou úrokovou sadzbou vo výške 0,5 %, ak budova dosiahne hodnotu hornej hranice energetickej triedy pre ultranízkoenergetické budovy alebo hodnotu nižšiu podľa osobitného predpisu.1b)
15. Ak možno poskytnúť podporu podľa odseku 10 písm. b) a na stavbe sa súčasne realizuje ďalší z typov obnovy bytovej budovy uvedený v odsekoch 5 až 9, určí sa pre poskytnutý úver spoločná lehota splatnosti najdlhšie na 25 rokov.
16. Ak sa na jednej stavbe súčasne realizujú dva z typov obnov bytovej budovy uvedených v odsekoch 5 až 10, určí sa pre poskytnutý úver spoločná ročná úroková sadzba, a to vo výške nižšej z hodnôt ročnej úrokovej sadzby uvedených pre realizované typy obnovy.
17. Ak sa na jednej stavbe súčasne realizujú tri a viac z typov obnov bytovej budovy uvedených v odsekoch 5 až 10, určí sa pre poskytnutý úver spoločná ročná úroková sadzba, a to vo výške vypočítanej ako rozdiel medzi najnižšou z hodnôt ročnej úrokovej sadzby uvedených pre realizované typy obnovy a 0,5 percentuálneho bodu.
18. Určenie ročnej úrokovej sadzby podľa odsekov 12 a 13 sa uplatní aj v prípade, ak finančné krytie úveru je z rôznych zdrojov podľa § 3 zákona a Štátny fond rozvoja bývania (ďalej len „fond“) na poskytnutie úveru uzatvorí viac úverových zmlúv.
19. Na stavebnú úpravu bytu v bytovom dome alebo rodinnom dome podľa § 6 ods. 1 písm. c) štvrtého bodu zákona možno poskytnúť mladomanželom úver vo výške 100 % obstarávacieho nákladu, najviac 30 000 eur na byt, najdlhšie na 20 rokov s ročnou úrokovou sadzbou vo výške 1 %.
20. Na výstavbu zariadenia sociálnych služieb podľa § 6 ods. 1 písm. d) zákona možno poskytnúť žiadateľovi podľa § 7 ods. 1 písm. b), c), f) a g) zákona úver vo výške 100 % obstarávacieho nákladu, najviac 1 200 eur na 1 m2 podlahovej plochy obytných miestností, príslušenstva obytných miestností a spoločných priestorov zariadení sociálnych služieb podľa § 6 ods. 7 zákona, najdlhšie na 40 rokov s ročnou úrokovou sadzbou vo výške 0,5 %.
21. Na zateplenie zariadenia sociálnych služieb podľa § 6 ods. 1 písm. e) prvého bodu zákona možno poskytnúť žiadateľovi podľa § 7 ods. 1 písm. b), c), f) a g) zákona úver vo výške 100 % obstarávacieho nákladu, najviac 200 eur na 1 m2 podlahovej plochy obytných miestností, príslušenstva obytných miestností a spoločných priestorov zariadení sociálnych služieb, najdlhšie na 25 rokov s ročnou úrokovou sadzbou vo výške 0,5 %.
22. Na modernizáciu zariadenia sociálnych služieb podľa § 6 ods. 1 písm. e) druhého bodu zákona možno poskytnúť žiadateľovi podľa § 7 ods. 1 písm. b), c), f) a g) zákona úver vo výške 100 % obstarávacieho nákladu, najviac 800 eur na 1 m2 podlahovej plochy obytných miestností, príslušenstva obytných miestností a spoločných priestorov zariadení sociálnych služieb podľa § 6 ods. 7 zákona, najdlhšie na 25 rokov s ročnou úrokovou sadzbou vo výške 0,5 %.
23. Na obstaranie technickej vybavenosti podľa § 6 ods. 1 písm. f) zákona možno poskytnúť žiadateľovi podľa § 7 ods. 1 písm. b), c), f) a g) zákona úver najdlhšie na 20 rokov s ročnou úrokovou sadzbou vo výške 1 % na
24. verejný vodovod a vodovodnú prípojku vo výške 75 % obstarávacieho nákladu, najviac 1 300 eur na nájomný byt, obytnú miestnosť alebo ubytovaciu bunku,
25. verejnú kanalizáciu a kanalizačnú prípojku vrátane čistiarne odpadových vôd vo výške 75 % obstarávacieho nákladu,
    1. najviac 1 800 eur na nájomný byt, obytnú miestnosť alebo ubytovaciu bunku,
    2. najviac 20 000 eur na jednu čistiareň odpadových vôd,
26. miestnu komunikáciu vo výške 75 % obstarávacieho nákladu, najviac 1 900 eur na nájomný byt, obytnú miestnosť alebo ubytovaciu bunku,
27. odstavnú plochu vybudovanú pri obstarávanom nájomnom byte, obytnej miestnosti alebo ubytovacom dome vo výške 75 % obstarávacieho nákladu, najviac 1 900 eur na nájomný byt alebo ubytovaciu bunku,
28. garážové stojisko vo výške 90 % obstarávacieho nákladu, najviac 6 000 eur na nájomný byt.
29. Úver podľa odseku 19 sa poskytne s ročnou úrokovou sadzbou vo výške 0 %, ak sa obstaráva technická vybavenosť podmieňujúca výstavbu a užívanie nájomných bytov v najmenej rozvinutom okrese.1)
30. Ak bolo rozhodnuté o poskytnutí dotácie na rozvoj bývania podľa osobitného predpisu,1a) suma poskytnutého úveru na obstaranie jednotlivých druhov technickej vybavenosti nemôže byť vyššia ako rozdiel medzi obstarávacím nákladom jednotlivých druhov technickej vybavenosti a výškou dotácie poskytnutej podľa osobitného predpisu.1a)
31. Na kúpu pozemku podľa § 6 ods. 1 písm. g) zákona možno poskytnúť žiadateľovi podľa § 7 ods. 1 písm. b), c), f) a g) zákona úver najdlhšie na 20 rokov vo výške 100 % obstarávacieho nákladu, najviac 10 000 eur na nájomný byt, obytnú miestnosť alebo ubytovaciu bunku
    1. s ročnou úrokovou sadzbou vo výške 1 % alebo
    2. s ročnou úrokovou sadzbou vo výške 0 %, ak ide o kúpu pozemku podmieňujúceho výstavbu a užívanie nájomného bytu v najmenej rozvinutom okrese.1)

(23) Na obstaranie ubytovacieho domu podľa § 6 ods. 1 písm. h) zákona možno poskytnúť žiadateľovi podľa § 7 ods. 1 písm. b), c) a g) zákona úver vo výške 95 % obstarávacieho nákladu, najviac 1 000 eur na 1 m2 podlahovej plochy ubytovacej bunky, najdlhšie na 30 rokov s ročnou úrokovou sadzbou vo výške 1 %.“.

1. V § 3 ods. 1 písm. a) sa vypúšťajú slová „nie starším ako tri mesiace,“.
2. V § 3 ods. 1 sa za písmeno a) vkladá nové písmeno b), ktoré znie:

„b) čestným vyhlásením žiadateľa, že nie je v nútenej správe,“.

Doterajšie písmená b) až d) sa označujú ako písmená c) až e).

1. V § 5 ods. 5 sa za písmeno d) vkladá nové písmeno e), ktoré znie:

„e) záväzok žiadateľa, že v rozpočte vyčlení finančné prostriedky na splácanie úveru počas trvania zmluvného vzťahu,“.

Doterajšie písmená e) a f) sa označujú ako písmená f) a g).

1. V § 6 ods. 1 písm. e) sa slová „obstarávacia cena“ nahrádzajú slovami „obstarávací náklad“.
2. V § 6 ods. 1 písm. h) sa za slovo „buniek“ vkladajú slová „s uvedením celkovej plochy ubytovacích buniek, príslušenstva a spoločných priestorov“.
3. V § 6 ods. 2 písm. g) sa slová „obstarávacej cene“ nahrádzajú slovami „obstarávacom náklade“.
4. V § 6 ods. 2 písm. h) sa slová „obstarávacej ceny“ nahrádzajú slovami „obstarávacieho nákladu“.
5. V § 6 ods. 2 písm. i) druhý bod znie:

„2. stavebné výkresy súčasného stavu, ak ide o účely podľa § 6 ods. 1 písm. b) tretieho bodu a štvrtého bodu alebo písm. d) a h) zákona, ak ide o stavebnú úpravu bytovej budovy alebo nebytovej budovy,“.

1. V § 6 ods. 2 sa vypúšťa písmeno t).

Doterajšie písmená u) až w) sa označujú ako písmená t) až v).

1. V § 7 odsek 5 znie:

„(5) Prílohou k žiadosti žiadateľa podľa § 7 ods. 1 písm. b) a c) zákona je doklad o tvorbe fondu prevádzky, údržby a opráv v bytovom dome ku dňu podania žiadosti, ak ide o účel podľa § 6 ods. 1 písm. c) zákona.“.

1. V § 7 ods. 7 písm. b) sa na konci pripájajú slová „podľa vzoru uverejnenom na webovom sídle fondu“.

Čl. II

Táto vyhláška nadobúda účinnosť 1. januára 2021.

Andrej Doležal

minister dopravy a výstavby

Slovenskej republiky